O‘zbekiston—Qirg‘iziston yana 2 uchastkada chegara chizig‘ini belgilab oldi

9—15-iyul kunlari O‘sh shahrida (Qirg‘iziston) davlat chegarasini delimitatsiya va demarkatsiya qilish masalalari bo‘yicha O‘zbekiston va Qirg‘iziston hukumatlari delegatsiyalari ishchi guruhlarining navbatdagi muzokaralari bo‘lib o‘tdi. Bu haqda TIV matbuot xizmati ma’lum qildi, deb yozadi “Gazeta.uz”.

Muzokaralar chog‘ida 2—7-iyul kunlari O‘zbekistonning Namangan va Farg‘ona viloyatlari bilan Qirg‘izistonning Botken va Jalolobod viloyatlari tutashgan hududlarda joylashgan uchastkalarda o‘tkazilgan qo‘shma dala tekshiruvlarining yakunlari ko‘rib chiqildi.
Qo‘shma dala tekshiruvlari natijasida ikki hududdan, jumladan G‘ova uchastkasi va qisman G‘ovasoydan o‘tuvchi chegara chizig‘i belgilandi.